Den norske Koreamedalje

Den norske Koreamedalje er en norsk medalje innstiftet 29. april 1955.John Monn: «Den norske Koreamedalje», Forsvarets Forum, nr. 21, 1995, s. 28. Den ble tildelt tjenestegjørende ved det norske feltsykehuset i Koreakrigen.

 Utførelse 
Den norske Koreamedalje er utformet i bronse og har en diameter på 33 mm.Carsten Svarstad: «Nye norske belønningsmedaljer», Nordisk Numismatisk Unions Medlemsblad, nr. 2, februar, 1957, s. 78. På advers bærer den Norges riksvåpen. Revers er prydet av tre flagg. Øverst er det norske orlogsflagget plassert og under dette FNs flagg og Koreas flagg. Flaggene er plassert over en laurbærkrans. Det hele er omgitt av omskriften «NORSK • FELTSYKEHUS • KOREA • 1951–1954 •».

Medaljen er opphengt i et bånd i de norske fargene, utformet med en bred midtstripe og smalere kantstriper i blått og hvitt.Heder og ære. Nasjonale og internasjonale dekorasjoner brukt i Norge , bilag til Forsvarets Forum, nr. 5, 2012, Oslo: Forsvarets Forum / Forsvarets Veterantjeneste, 2012, s. 20.

Medaljen ble produsert av gullsmedfirmaet J. Tostrup i Oslo.

 Tildeling 
Medaljen ble tildelt de som i minst to måneder hadde tjenestegjort ved Norwegian Mobile Army Surgical Hospital, det norske feltsykehuset i Korea under Koreakrigen. Medaljen ble tildelt av Forsvarsdepartementet etter innstilling fra Forsvarets sanitet.

Det ble utdelt 612 medaljer.Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 282.

 Rangering 
Medaljen rangerer som nummer 25 i rekken av offisielle norske utmerkelser.«Norske dekorasjoner», Kongehuset. Lest 8. november 2015.

Referanser

Norske
Kategori:Utmerkelser etablert i 1955
Kategori:Norske militære utmerkelser